CELEX: 52014PC0032
Language: sl
Date: 2014-01-30
Title: Predlog UREDBA EVROPSKEGA PARLAMENTA IN SVETA o spremembi Uredbe (EU) št. 1308/2013 in Uredbe (EU) št. 1306/2013 glede sheme pomoči za oskrbo izobraževalnih ustanov s sadjem in zelenjavo, bananami ter mlekom

|
			
		
		
		52014PC0032
		
			Predlog UREDBA EVROPSKEGA PARLAMENTA IN SVETA o spremembi Uredbe (EU) št. 1308/2013 in Uredbe (EU) št. 1306/2013 glede sheme pomoči za oskrbo izobraževalnih ustanov s sadjem in zelenjavo, bananami ter mlekom /* COM/2014/032 final - 2014/0014 (COD) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
Splošno ozadje
Uredba (EU) št. 1308/2013 Evropskega
parlamenta in Sveta (v nadaljnjem besedilu: uredba o enotni skupni ureditvi
trgov)[1]
določa pravni in finančni okvir, ki urejata razdeljevanje izbranih
kmetijskih proizvodov otrokom v šolah v okviru sheme šolskega mleka in sheme
šolskega sadja.
Shemi sta se razvijali neodvisno druga od
druge in v različnih obdobjih. Začetek sheme šolskega mleka sega v
leto 1968, ko je bila vzpostavljena skupna ureditev trga za mleko,
dejansko pa se izvaja od leta 1977. Shema šolskega sadja je novejša,
nastala pa je kot politična zaveza v okviru reforme skupne ureditve trga
za sadje in zelenjavo iz leta 2007. Sedanji shemi imata različna
pravna in finančna okvira ter nekaj bistvenih medsebojnih razlik glede
zasnove in delovanja.
Namen obeh šolskih shem je spodbuditi uživanje
sadja in zelenjave ter mlečnih proizvodov, ki so pomembni sektorji
evropskega kmetijstva, saj vsak med njimi prispeva približno 15 %
vrednosti kmetijske proizvodnje Evropske unije (EU). Poleg njihovega
gospodarskega pomena so koristni z vidika javnega zdravja in primerni za
razdeljevanje šolskim otrokom.
Tudi v sedanjem času, ko se uživanje
sadja in zelenjave ter mlečnih proizvodov zmanjšuje, je utemeljitev, zaradi
katere sta bila vzpostavljeni oba šolski shemi, še vedno aktualna. Kljub
različnim ukrepom na državni ravni in na ravni EU za povečanje uživanja
teh proizvodov ter spodbujanje zdravja in kmetijstva se trend upadanja ni
spremenil, zlasti za sveže sadje in zelenjavo ter konzumno mleko. Te razmere
med drugim poslabšujejo sodobni trendi uživanja močno predelanih živil, ki
pogosto vsebujejo veliko dodanih sladkorja, soli in maščobe, še dodatno pa
se bodo poslabšale zaradi mlajših starostnih skupin.
Kljub uspešni vključitvi sedanjih shem v
šole in priznanju njunega pomena je na podlagi sklepov iz različnih
poročil in zunanjih ocen mogoče prepoznati določene
pomanjkljivosti v njunih zasnovah in neučinkovitosti pri delovanju.
SKP za leto 2020 že vsebuje pomembne
elemente, ki bodo po pričakovanjih rešili nekatere ugotovljene težave,
zlasti s pomembnimi spremembami pri financiranju sheme šolskega sadja in
krepitvi njene izobraževalne razsežnosti. Nova obveznost v okviru sheme
šolskega mleka, ki od sodelujočih držav članic zahteva izdelavo strategije,
bo pomagala ciljno usmeriti izvajanje sheme, kot se že izvaja v primeru sheme
šolskega sadja. Opozoriti pa je treba, da je bil predlog Komisije o SKP za leto 2020
sprejet pred zaključkom zunanjih ocen sedanjih shem in pred objavo
poročila Evropskega računskega sodišča (v nadaljnjem besedilu:
Računsko sodišče).
Cilji predloga
Cilj predloga ni le odpraviti notranje težave
pri delovanju shem in tako povečati njuno učinkovitost in uspešnost,
ampak tudi zagotoviti enotnejši odziv politike, da bo v okviru shem mogoče
uresničevati dolgoročne cilje in se uspešno odzvati na zunanje
izzive. To je skladno s priporočilom Računskega sodišča, v
katerem je navedeno, da „sta potrebni večja
koordinacija in sinergija med programoma, da se zagotovita vsesplošna skladnost
pristopov k prehrani in učinkovito upravljanje“. S tem predlogom se Komisija tudi odziva na obveznost poročanja,
ki izhaja iz člena 225(c) Uredbe, glede možnosti širitve šolskih
shem na oljčno olje in namizne oljke.
Prvič, cilj predloga je preusmeriti
sedanjo zasnovo k dolgoročnim ciljem, zato da se okrepi izobraževalna
razsežnost obeh shem, in prispevati k ponovnemu povezovanju mladih s hrano in
njenimi viri, s čimer se krepi zavest o kmetijstvu in kmetijskih
proizvodih ter o SKP in EU. Trenutno obstaja vrzel med zasnovo shem in temi
cilji, saj jih shemi obravnavata različno. Medtem ko shema šolskega sadja
že od samega začetka vključuje izobraževalno razsežnost, shema
šolskega mleka od držav članic ne zahteva uporabe določenih
izobraževalnih ukrepov, zaradi česar je povezava med razdeljenimi
proizvodi in shemo šibka. Poleg tega je sistem ocenjevanja in spremljanja sheme
šolskega mleka pomanjkljiv, medtem ko je treba ta sistem sheme šolskega sadja
izboljšati, kar je pomembno zaradi merjenja njune srednjeročne ali
dolgoročne uspešnosti.
Drugič, cilj predloga je poenotenje in
uskladitev sedanjih različnih pravnih in finančnih okvirov ter povečanje
prepoznavnosti ukrepov EU, da se zagotovi globalno usklajen pristop SKP k
razdeljevanju proizvodov v šolah in čim večja učinkovitost
upravljanja. Čeprav sta sedanji shemi osredotočeni na podobne cilje
in ciljne skupine, sta preslabo usklajeni in premalo dosledni, ker sta se razvijali
neodvisno druga od druge ter v različnih obdobjih. Sedanji razdrobljeni
sistem vključuje množico različnih pristopov in sporočil, kar bi
lahko negativno vplivalo na uspešnost celotne ureditve. Ta težava je posledica
različnih pravnih in finančnih okvirov, razlik na trgu med zadevnimi
proizvodi in odločitev na ravni držav članic glede načina izvajanja
obeh shem.
Nazadnje, treba je učinkoviteje porabljati
sredstva, namenjena za spodbujanje uživanja kmetijskih proizvodov v šolah, pri
čemer bi se finančni potencial shem bolje usmeril, da bi bil
učinek čim večji, stroškovna učinkovitost razdeljevanja pa
bi se povečala. Nekatere sedanje pomanjkljivosti so skupne obema shemama (na
primer veliko upravno in organizacijsko breme), druge pa so značilne bodisi
samo za shemo šolskega sadja (predvsem za približno 30 % premajhna izraba njenega
potenciala in velike razlike v stroških proizvodov, namenjenih za
razdeljevanje) bodisi samo za shemo šolskega mleka (možen učinek mrtvih
izgub, slabo razmerje med stroški in koristmi).
2.           REZULTATI POSVETOVANJ Z
ZAINTERESIRANIMI STRANMI IN OCEN UČINKA
Pregled šolskih shem se je začel oktobra 2012.
Med postopkom ocenjevanja učinka je bilo
izvedeno javno posvetovanje, h kateremu so bile povabljene zainteresirane strani,
da bi prispevale k pregledu. Postopek javnega posvetovanja je temeljil na
posvetovalnem dokumentu, zasnovanem na podlagi devetih odprtih vprašanj.
Posvetovanje je potekalo 12 tednov na podlagi spletnega vprašalnika. Poleg
tega so bili v okviru postopka organizirani ločeni sestanki in
predstavitve mnenj, vključno s sestankom z deležniki, ki je potekal 15. marca 2013.
V oceni učinka so opisani trije
scenariji, in sicer: 1) možnost brez sprememb, v okviru katere se ohranijo
ločeni okviri za razdeljevanje v šolah, a vključijo popravki teh shem
iz SKP 2020; 2) scenarij prilagoditve, v okviru katerega se prouči,
ali se cilji pregleda lahko dosežejo z ohranitvijo sedanjih ločenih
okvirov in uvedbo ukrepov/sprememb za premostitev vrzeli med izobraževalnima
razsežnostma sedanjih shem, okrepiti sinergije med shemama, dodatno poenostaviti
in izboljšati programe izven okvira SKP 2020, ter 3) scenarij priprave novega
okvira, ki vključuje precejšnje spremembe politike v obliki skupnega
pravnega in finančnega okvira za razdeljevanje omejenega števila
proizvodov, dopolnjuje pa ga usmeritev na dolgoročne cilje z okrepljeno
izobraževalno razsežnostjo sheme.
Na podlagi ocen sedanjih okvirov politike ter analize
prihodnjih izzivov in potreb se v okviru ocene učinka ocenijo in
primerjajo učinki teh treh alternativnih scenarijev politik glede na njihov
potencial za doseganje ciljev ter v smislu njihove uspešnosti,
učinkovitosti in usklajenosti s krovnimi cilji:
–                        
S scenarijem brez sprememb, ki določa okrepitev
sheme šolskega sadja, bi se dodatno povečale obstoječe vrzeli med
izobraževalnima razsežnostma obeh šolskih shem, prav tako se ne bi bistveno
izboljšala učinkovitost upravljanja. Prav tako ima ta scenarij omejen
učinek na zagotavljanje enotnih in prepoznavnih ukrepov EU. Kljub
proračunski nevtralnosti vsebuje določeno stopnjo proračunske
negotovosti, ker financiranje sheme šolskega mleka ni omejeno. Ohranjajo se
visoka stopnja upravnega bremena v primerjavi s koristmi (slabo razmerje med
stroški in koristmi), velike razlike v učinkovitosti zaradi velikih razlik
pri stroških proizvodov za shemo šolskega sadja ter možnost učinka mrtvih
izgub v okviru sheme šolskega mleka. Obstajajo dvomi glede tega, ali lahko ta
možnost omogoči ustrezen odziv na nekatere nastajajoče izzive,
povezane z vzorci uživanja in povpraševanjem po svežih kmetijskih proizvodih. V
okviru tega scenarija je prispevek k horizontalnim ciljem boljše regulacije in
poenostavitve omejen, medtem ko s svojim potencialom bolje prispeva k ciljem
javnega zdravstva, ki so zmanjšanje neenakosti v zdravju z nacionalnimi
strategijami in ciljnim usmerjanjem.
–                        
Po drugi strani bodo glavni učinki scenarija prilagoditve,
v okviru katere se ohrani sedanja ločena zasnova, izhajali iz okrepitve
izobraževalne razsežnosti sheme šolskega mleka in sinergij pri izvajanju obeh shem.
To bi zagotovilo večji prispevek k dolgoročnim ciljem trajnostnega
povečanja povpraševanja po teh kmetijskih proizvodih in oblikovanja bolj
zdravih prehranjevalnih navad. Ima pozitiven učinek na krepitev sinergij,
ki pa so omejene zaradi različnih finančnih ureditev shem. Zmanjšanje
upravnega bremena pa s sinergijami in skupnimi postopki zagotavlja več
koristi in manjšo celovitost.
–                        
Scenarij priprave novega okvira preusmerja sedanjo
šolsko ureditev na zasnovo z ukrepi, ki bolje prispevajo k uresničevanju
dolgoročnih ciljev shem, in odpravlja vrzeli v zasnovi, ki trenutno
obstajajo med obema shemama. Nadalje državam članicam daje večjo
prožnost pri upravljanju šolskih programov in jim omogoča, da svoje ukrepe
usmerijo glede na prednostne potrebe, pri čemer jim zagotavlja dovolj prožen
proračun, da lahko krijejo različne finančne pravice in se odzivajo
na spremembe razmer. Poleg tega njegova zasnova zagotavlja največji
učinek šolskih ukrepov v okviru fiksno določenega proračuna.
Odpravlja negotovosti, povezane s proračunom EU, saj določa stalno
letno omejitev za šolske ukrepe, kar se ujema s sedanjim absorpcijskim
potencialom (SKP za leto 2020). Boljše ureditve financiranja in pogoji za
sodelovanje bi omogočili učinkovitejše izkoriščenje
obstoječega potenciala.
V oceni učinka se na podlagi opisanega
sklepa, da je scenarij priprave okvira najbolj uravnotežen pri postopnem
preusmerjanju šolskih shem k dolgoročnim ciljem, omogočanju boljšega
odzivanja na krovne težave upadanja uživanja sadja, zelenjave in mleka ter
naraščajoče stopnje debelosti ter vzpostavljanju pomembne povezave s
kmetijstvom in različnimi kmetijskimi proizvodi.
Med postopkom se je vseskozi veliko pozornosti
namenjalo poenostavitvi, ki jo je treba izboljšati na več načinov, k
temu pa bodo največ prispevali akti Komisije, s katerimi se bodo nekatere
zahteve združile ali odpravile.
3.           PRAVNI ELEMENTI PREDLOGA
Predlaga se vzpostavitev skupnega pravnega in
finančnega okvira za razdeljevanje sadja in zelenjave ter mleka otrokom v
šolah ob podpori okrepljenih izobraževalnih ukrepov, da se ponovno utrdi
povezava s kmetijstvom in različnimi kmetijskimi proizvodi, pa tudi s
širšimi vprašanji, kot so vprašanja javnega zdravstva in okoljska vprašanja.
Novi okvir ne bi vplival na proračun in bi se izvajal v skladu s
proračunom, predvidenim za šolske sheme v okviru SKP do leta 2020.
Struktura nove sheme temelji predvsem na obstoječih elementih obeh shem,
ki se štejejo za dobro delujoče in učinkovite.
Ta predlog temelji na členu 42 in členu 43(2) Pogodbe.
Sklada se z načeloma subsidiarnosti in sorazmernosti, pri čemer so
okvir za ukrepanje in osnovna načela določeni na ravni EU,
države članice pa ohranijo dovolj svobode, da shemi prilagodijo glede na
svoje prednostne naloge in v skladu z nacionalnimi/regionalnimi posebnostmi,
ter da določijo lastne cilje in načine izvedbe.
Glavni elementi novega predloga so:
–                        
Preusmeritev razdeljevanja: predlaga se, da se
razdeljevanje proizvodov v šolah usmeri na dve skupini „osnovnih proizvodov“, to
sta sveže sadje in zelenjava (vključno z bananami) ter konzumno mleko, pri
čemer vsebnost maščob za konzumno mleko določijo nacionalni
zdravstveni organi. Takšna usmeritev bi bila koristna iz več razlogov: šole
bi imele manj dela z organizacijo, zlasti ker bi se razdeljevanje izvajalo v
okviru fiksno določenega proračuna; poleg tega je skladno s potrebo,
da se trend upadanja uživanja teh dveh skupin proizvodov spremeni. To bi se
prav tako skladalo s splošno prakso, saj so najpogostejši proizvodi, ki se razdeljujejo
v okviru sedanjih shem, prav sveže sadje in zelenjava ter konzumno mleko. Vendar
bi države članice lahko v okviru tematsko obarvanih izobraževalnih ukrepov
razširile izbor tudi na druge kmetijske proizvode.
–                        
Poenotenje finančnih določb in
izboljšanje pogojev za financiranje, da se sredstva učinkoviteje porabijo:
–              
Državam članicam bi se lahko dodelila
ločena finančna sredstva za sadje in zelenjavo (vključno z
bananami) ter za mleko, pri čemer bi se upoštevale razlike med proizvodi
in njihovimi oskrbovalnimi verigami ter razlike glede uživanja teh proizvodov med
posameznimi državami članicami. Finančna sredstva za sadje in
zelenjavo bi bila skladna s proračunom, predvidenim v SKP do leta 2020
(150 milijonov EUR), finančna sredstva za mleko pa s
pričakovano porabo sredstev (80 milijonov EUR). Zagotovila bi se
določena stopnja prožnosti, v skladu s katero bi lahko države članice
omejene deleže dodeljenih sredstev prenesle med finančnimi sredstvi na
podlagi svojih potreb (prednostno razvrščanje ukrepov s strategijami). V
okviru teh finančnih sredstev bi se določili pragovi za podporne ukrepe
in druge upravičene ukrepe, kot so ocenjevanje, spremljanje in sporočanje.
–              
Na podlagi dosedanjih izkušenj bi se stopnja
prispevka, ki ga za kritje stroškov proizvodov zagotovi EU, omejila z
določitvijo najvišjega zneska pomoči EU glede na porcijo sadja
in zelenjave ter mleka, ne pa s stopnjami sofinanciranja EU, kot je do
zdaj veljalo za shemo šolskega sadja v šolah. S tem bi se za sadje in zelenjavo
uvedel nov element, ki bi prispeval k zmanjšanju velikih razlik v cenah
proizvodov, namenjenih za razdeljevanje, in k poenostavitvi na področju
upravljanja. Stopnja subvencioniranja EU za mleko bi se zvišala, zato da bi se
zmanjšal učinek mrtvih izgub (z omogočanjem brezplačnega ali
skoraj brezplačnega razdeljevanja) ter izboljšalo razmerje med stroški in
koristmi razdeljevanja. Ti elementi predloga so odgovor na zavezo, ki jo je
sprejela Komisija[2]
v okviru sprejetja Uredbe Sveta (EU) št. 1370/2013[3], da bo pregledala
ureditev financiranja sedanjih shem, in sicer pomoči za razdeljevanje
mleka, pa tudi sofinanciranja stroškov sheme razdeljevanja sadja v šolah. Države
članice bodo lahko še naprej zagotavljale nacionalna doplačila ali pridobivale
zasebna finančna sredstva za širjenje obsega in/ali krepitev intenzivnosti
svojih ukrepov v okviru šolskih shem.
–                        
Okrepitev izobraževalne razsežnosti: podporni izobraževalni
ukrepi bi postali obvezni tudi za razdeljevanje mleka, s čimer bi se
odpravila vrzel med sedanjima shemama. Ti ukrepi bi imeli močno izobraževalno
razsežnost, usmerjeni pa bi bili na kmetijska vprašanja, prehranska/zdravstvena
vprašanja (uravnotežena prehrana) in okoljska vprašanja. Poleg tega bi
zagotavljali ključen instrument za (ponovno) povezovanje otrok s hrano,
kmetijsko proizvodnjo in kmeti. Izobraževalni ukrepi bi morali biti usmerjeni
na šolarje ter, če je možno, vključevati tudi družine in skupnosti,
poleg tega pa bi morali obravnavati širše vprašanje trenutne ponudbe zdrave
hrane in pijač v šolah. Taki ukrepi so koristni, saj je dokazano, da
številni otroci odraščajo, ne da bi vedeli, od kod njihova hrana prihaja
oziroma kje in kako je proizvedena in kateri proizvodi so značilni za
določene letne čase. Zaradi tega bi se lahko države članice
odločile za tematsko obarvane izobraževalne ukrepe, ki bi lahko ob
omenjenih dveh skupinah osnovnih proizvodov občasno vključevali tudi
druge kmetijske proizvode, na primer jogurte, predelano sadje in zelenjavo,
med, oljčno olje in podobno. Nacionalni zdravstveni organi morajo odobriti
seznam vseh proizvodov, dobavljenih v okviru sheme, in njihove prehrambne
vidike. Podporni izobraževalni ukrepi bi morali biti neposredno povezani s
kmetijskimi cilji shem in skladni s ciljem spodbujanja zdrave prehrane.
4.           PRORAČUNSKE POSLEDICE
Predlog v primerjavi s sedanjim stanjem ne
vpliva na proračun. V okviru predloga se ohrani zgornja meja
proračuna za sadje in zelenjavo, ki je trenutno določena v Uredbi št. 1308/2013
(150 milijonov EUR za posamezno šolsko leto). Za mleko so v predlogu
predvidena proračunska sredstva v višini 80 milijonov EUR za
posamezno šolsko leto, kar se ujema s pričakovanim izvrševanjem
proračuna in sklada s skupnimi zneski za odhodke, povezane s trgom, in
neposredne pomoči, ki se upoštevajo v večletnem finančnem okviru
za obdobje 2014–2020.
Glede razporeditve odhodkov se bo
največja podpora namenila razširjanju in podpornim izobraževalnih ukrepom.
V manjšem obsegu pa bodo upravičeni tudi drugi stroški, kot so stroški
ocenjevanja, spremljanja in sporočanja. Komisija bo na podlagi izkušenj s
sedanjima shemama določila zgornje meje za stroške podpornih izobraževalnih
ukrepov in druge s tem povezane stroške.
Podrobnosti o
proračunskih in finančnih posledicah so vključene v oceno
finančnih posledic zakonodajnega predloga, priloženi predlogu.
2014/0014 (COD)
Predlog
UREDBA EVROPSKEGA PARLAMENTA IN SVETA
o spremembi Uredbe (EU) št. 1308/2013
in Uredbe (EU) št. 1306/2013 glede sheme pomoči za oskrbo
izobraževalnih ustanov s sadjem in zelenjavo, bananami ter mlekom
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije, zlasti člena 42 in člena 43(2) Pogodbe,
ob upoštevanju predloga Evropske komisije,
po predložitvi osnutka zakonodajnega akta
nacionalnim parlamentom,
ob upoštevanju mnenja Evropskega
ekonomsko-socialnega odbora[4],
ob upoštevanju mnenja Odbora regij[5],
v skladu z rednim zakonodajnim postopkom,
ob upoštevanju naslednjega:
(1)       V oddelku 1 poglavja II
naslova I dela II Uredbe (EU) št. 1308/2013 Evropskega
parlamenta in Sveta[6]
sta določeni shema šolskega sadja in zelenjave, vključno z bananami, ter
shema šolskega mleka.
(2)       Na podlagi izkušenj, pridobljenih
z izvajanjem sedanjih shem, ter ugotovitev zunanjih ocen in naknadne analize
različnih možnosti politik je mogoče sklepati, da je utemeljitev,
zaradi katere sta bili vzpostavljeni obe šolski shemi, še vedno aktualna. V
sedanjih časih, ko uživanje sadja in zelenjave, vključno z bananami,
ter mlečnih proizvodov upada, še dodatno pa ga poslabšujejo trendi uživanja
močno predelanih živil, ki pogosto vsebujejo tudi veliko dodanih sladkorja,
soli in maščobe, je potrebno ohraniti pomoč Unije pri financiranju
razdeljevanja izbranih kmetijskih proizvodov otrokom v izobraževalnih
ustanovah.
(3)       Analiza različnih
možnosti politike kaže, da je mogoče z enotnim pristopom znotraj skupnega
pravnega in finančnega okvira primerneje in uspešneje doseči
določene cilje, za katere si s shemama prizadeva skupna kmetijska
politika. To bi državam članicam omogočilo, da bi dosegle čim
večji učinek razdeljevanja v okviru stalnega proračuna ter
povečale učinkovitost upravljanja. Vseeno pa bi morali določeni
elementi, kot so proračunska sredstva za posamezno shemo, ostati ločeni,
saj je treba upoštevati razlike med sadjem in zelenjavo, vključno z
bananami, ter mlečnimi proizvodi ter njihovimi oskrbovalnimi verigami.
Glede na izkušnje s sedanjima shemama bi se morale države članice za
sodelovanje v shemi odločiti prostovoljno. Ob upoštevanju različnih razmer
glede uživanja teh proizvodov v posameznih državah članicah, bi bilo treba
sodelujočim državam članicam ponuditi možnost, da same izberejo, ali
bodo razdeljevale vse ali samo enega od proizvodov, primernih za razdeljevanje
otrokom v izobraževalnih ustanovah.
(4)       Opažen je bil trend upadanja
uživanja, zlasti svežega sadja in zelenjave, vključno z bananami, ter
konzumnega mleka. Zato bi bilo razdeljevanje v okviru šolskih shem primerno
usmeriti na te proizvode. S tem pa bi se zmanjšalo organizacijsko breme za šole
in povečal učinek razdeljevanja v okviru omejenega proračuna,
prav tako pa je to skladno s sedanjo prakso, saj se prav ti proizvodi
razdeljujejo najpogosteje.
(5)       Izobraževalni ukrepi, ki podpirajo
razdeljevanje, so nujni, da bi se s shemo uspešneje dosegali kratkoročni
in dolgoročni cilji povečanja uživanja izbranih kmetijskih proizvodov
ter spodbujala bolj zdrava prehrana. Ti ukrepi bi morali glede na svoj pomen
spremljati razdeljevanje sadja in zelenjave, vključno z bananami, ter
razdeljevanje mleka. Upravičeni bi morali biti do pomoči Unije. Podporni
ukrepi pomenijo ključno orodje za ponovno povezovanje otrok s kmetijstvom
in kmetijskimi proizvodi ter za doseganje ciljev, zastavljenih v okviru sheme,
zato bi morale imeti države članice možnost, da v svoje tematsko obarvane
ukrepe vključijo širši izbor kmetijskih proizvodov. Vendar bi morali za
spodbujanje zdravih prehranjevalnih navad v tem postopku sodelovati nacionalni
zdravstveni organi, ki morajo potrditi seznam teh proizvodov in obe skupini
proizvodov, primernih za razdeljevanje, ter odločiti o njihovih prehrambnih
vidikih.
(6)       Da se zagotovi dobro
proračunsko upravljanje, bi bilo treba določiti fiksno zgornjo mejo
za pomoč Unije za razdeljevanje sadja in zelenjave, vključno z
bananami, ter mleka. Zagotoviti bi bilo treba tudi podporne izobraževalne ukrepe
in s tem povezane stroške. Zgornja meja bi morala izražati trenutno stanje. Kar
zadeva stopnjo finančnega prispevka Unije, bi se morali modeli
financiranja glede na pridobljene izkušnje in zaradi poenostavitve upravljanja
približati in osnovati na enotnem pristopu. Zato je primerno, da se stopnja pomoči
Unije glede cene proizvodov omeji z določitvijo najvišjega zneska
pomoči Unije glede na porcije sadja in zelenjave, vključno z
bananami, in mleka, ter da se odpravi načelo obveznega sofinanciranja za
sadje in zelenjavo, vključno z bananami. Zaradi nestanovitnosti cen zadevnih
proizvodov bi bilo treba na Komisijo prenesti pooblastilo za sprejemanje
določenih aktov v zvezi z ukrepi, s katerimi se določijo stopnje
pomoči Unije glede cen porcije proizvodov, in opredelitev porcije.
(7)       Za učinkovito in ciljno
usmerjeno porabo sredstev Unije bi bilo treba na Komisijo prenesti pooblastilo
za sprejemanje določenih aktov v zvezi z ukrepi za določanje okvirnih
dodelitev pomoči Unije za posamezno državo članico ter metodami za
prerazporeditev pomoči med državami članicami na podlagi prejetih
zahtevkov za pomoč. V skladu s prostovoljnim pristopom k razdeljevanju bi
bilo treba okvirne dodelitve določiti ločeno za sadje in zelenjavo,
vključno z bananami, ter za mleko. Razdelitveni ključ za sadje in
zelenjavo, vključno z bananami, bi moral izražati sedanje dodelitve držav
članic, temeljiti pa bi moral na objektivnih merilih, po katerih je število
otrok, starih med šest in deset let, izraženo kot delež prebivalstva, ter
upoštevati tudi razvitost zadevnih regij. Da bi države članice lahko ohranile
obseg svojih sedanjih shem in da bi se tudi druge spodbudilo k sodelovanju pri
razdeljevanju mleka, je primerno uporabiti kombinacijo dveh ključev za
dodelitev sredstev za mleko, ki sta: pretekla uporaba sredstev s strani držav
članic v okviru sheme šolskega mleka, za sadje in zelenjavo, vključno
z bananami, pa se uporabljajo objektivna merila, po katerih je število otrok,
starih med šest in deset let, izraženo kot delež prebivalstva. Za
določanje ustreznega razmerja med obema ključema bi bilo treba na Komisijo
prenesti pooblastilo za sprejemanje določenih aktov v zvezi s sprejemanjem
dodatnih pravil glede ravnotežja med meriloma. Ob upoštevanju ponavljajočih
se demografskih sprememb ali razvitosti regij v državah članicah bi bilo
treba na Komisijo prenesti pooblastilo za sprejemanje določenih aktov v
zvezi z izvedbo ocene na vsake tri leta, s katero bi se ugotavljalo, so dodelitve
držav članic na podlagi teh meril še vedno posodobljene.
(8)       Da bi države članice z manjšim
prebivalstvom lahko izvajale stroškovno učinkovito shemo, bi bilo treba na
Komisijo prenesti pooblastilo za sprejemanje določenih aktov v zvezi z
določanjem najmanjšega zneska pomoči Unije, do katerega so
upravičene države članice, za sadje in zelenjavo, vključno z
bananami, ter za mleko.
(9)       Države članice, ki
želijo sodelovati pri razdeljevanju sadja in zelenjave, vključno z
bananami, in/ali mleka, morajo vsako leto vložiti zahtevek za pomoč Unije,
da se zagotovi dobro vodenje in upravljanje proračuna. Zaradi
poenostavitve postopkov in upravljanja bi bilo treba vložiti ločene
zahtevke za pomoč. Komisija bi se morala po prejemu zahtevkov držav
članic odločiti glede dokončnih dodelitev sredstev za sadje in
zelenjavo, vključno z bananami, ter mleko v okviru proračunskih
sredstev in po upoštevanju omejenih prenosov med svojimi dodelitvami, s
čimer bi se spodbujalo prednostno razvrščanje razdeljevanja na
podlagi prehranskih potreb. Na Komisijo bi bilo treba prenesti pooblastilo za
sprejemanje določenih aktov v zvezi z ukrepi za določanje pogojev in
omejitev za te prenose. 
(10)     Nacionalno strategijo bi treba
obravnavati kot pogoj za sodelovanje držav članic v shemi in kot strateški
večletni dokument, v katerem so določeni cilji, ki jih želijo
doseči države članice, in njihove prednostne naloge. Države
članice bi morale imeti možnost rednega posodabljanja strategij, zlasti
zaradi ocen in ponovnih presoj prednostnih nalog ali ciljev.
(11)     Za zagotovitev prepoznavnosti sheme
bi morale države članice v svojih strategijah pojasniti, na kakšen
način bodo zagotavljale dodano vrednost svojih shem, zlasti kadar so
proizvodi, financirani  znotraj sheme Unije, zaužiti istočasno kot drugi
obroki, ki jih otroci prejmejo v izobraževalnih ustanovah. Da bi shema Unije
dosegala svoj izobraževalni namen in da bi se zagotovila njegova učinkovitost,
bi bilo treba na Komisijo prenesti pooblastilo za sprejemanje določenih
aktov v zvezi s pravili, ki se nanašajo na razdeljevanje proizvodov,
financiranih znotraj sheme Unije, glede na druge obroke v izobraževalnih
ustanovah in njihovo pripravo.
(12)     Da bi cene proizvodov, ki jih
prejmejo otroci znotraj sheme, popolnoma izražale znesek prejete pomoči in
da se subvencionirani proizvodi ne bi uporabljali v druge namene, bi bilo treba
na Komisijo prenesti pooblastilo za sprejemanje določenih aktov v zvezi z
vzpostavitvijo spremljanja cen v okviru sheme.
(13)     Ob upoštevanju odprave
načela sofinanciranja za razdeljevanje sadja in zelenjave je treba
spremeniti ustrezne določbe Uredbe (EU) št. 1306/2013[7].
(14)     Uredbi (EU) št. 1308/2013
in (EU) št. 1306/2013 je treba ustrezno spremeniti. Da se upošteva periodičnost
šolskega leta, se morajo nova pravila uporabljati od 1. avgusta 20XX,
–
SPREJELA NASLEDNJO UREDBO:
Člen 1
Sprememba
Uredbe (EU) št. 1308/2013 o vzpostavitvi skupne ureditve trgov
kmetijskih proizvodov 
Uredba (EU) št. 1308/2013 se spremeni:
(1)        Naslov
oddelka 1 poglavja II naslova I dela II se nadomesti z
naslednjim:
„POMOČ ZA OSKRBO IZOBRAŽEVALNIH USTANOV S
KMETIJSKIMI PROIZVODI“
(2)          razdelek „pododdelek 1“ in
naslov „Shema šolskega sadja in zelenjave“ se črtata;
(3)          člen 23 se nadomesti z
naslednjim:
„Člen 23
Pomoč
za oskrbo sadja in zelenjave, banan in mleka, podporne izobraževalne ukrepe ter
s tem povezane stroške
1.      Pomoč Unije se dodeli otrokom v
izobraževalnih ustanovah iz člena 22 za:
(a)     dobavo sadja in zelenjave, banan in
mleka;
(b)     podporne izobraževalne ukrepe ter
(c)     nekatere, s tem povezane, logistične
stroške in stroške razdeljevanja, opreme, oglaševanja, spremljanja in ocenjevanja.
2.      Države članice, ki želijo sodelovati
v shemi pomoči, vzpostavljeni v odstavku 1 (v nadaljnjem besedilu: šolska
shema), lahko razdeljujejo bodisi sadje in zelenjavo, vključno z bananami,
bodisi mleko iz oznake KN 0401 ali oboje.
3.      Države članice morajo kot pogoj za
sodelovanje v šolski shemi pred začetkom sodelovanja v shemi in nato
vsakih šest let izdelati nacionalno ali regionalno strategijo za izvajanje
sheme. Država članica lahko spremeni nacionalno strategijo, zlasti ob
upoštevanju spremljanja in ocenjevanja. V okviru strategije je treba opredeliti
vsaj potrebe, ki jim je treba zadostiti, te potrebe prednostno razvrstiti, določiti
ciljno populacijo in pričakovane rezultate ter količinsko opredeljene
cilje, ki jih je treba doseči glede na prvotno stanje, ter določiti
najustreznejše instrumente in ukrepe za uresničevanje teh ciljev.
4.      Države članice zaradi učinkovitosti
šolske sheme določijo tudi podporne izobraževalne ukrepe, ki lahko
vključujejo ukrepe in dejavnosti, namenjene za povezovanje otrok s
kmetijstvom in širšim izborom kmetijskih proizvodov, s katerimi se izobražujejo
o s tem povezanih vprašanjih, kot so zdrave prehranjevalne navade, boj proti
živilskim odpadkom, lokalne prehranske verige ali ekološko kmetovanje.
5.      Države članice pri izdelavi
strategij sestavijo seznam kmetijskih proizvodov, ki se lahko ob sadju in
zelenjavi, bananah in mleku občasno vključijo med podporne
izobraževalne ukrepe.
6.      Države članice izberejo proizvode,
namenjene za razdeljevanje ali vključitev med podporne izobraževalne
ukrepe, na podlagi objektivnih meril, med katerimi so lahko zdravstveni in
okoljski vidiki, sezonskost, sorta ali razpoložljivost lokalnih proizvodov, pri
čemer, če je možno, dajo prednost proizvodom, s poreklom iz Unije,
zlasti lokalnim nabavam, organskim proizvodom, kratkim dobavnim verigam ali okoljevarstvu.
7.      Za spodbujanje zdravih prehranjevalnih
navad pristojni zdravstveni organi posameznih držav članic potrdijo seznam
vseh proizvodov, dobavljenih v okviru šolske sheme, in odločijo o njihovih
prehrambnih vidikih.“
(4)          Vstavi se člen 23a:
„Člen 23a
Določbe
o financiranju
1.      Pomoč, dodeljena v okviru šolske
sheme, za razdeljevanje proizvodov, podporne izobraževalne ukrepe in s tem povezane
stroške iz člena 23(1) ter ne glede na določbe odstavka 4
ne presega:
(a)     za sadje in zelenjavo ter banane: 150 milijonov EUR
na šolsko leto;
(b)     za mleko: 80 milijonov EUR na
šolsko leto.
Komisija je pooblaščena za sprejetje delegiranih
aktov v skladu s členom 227, v katerih določi stopnjo pomoči
Unije, ki se lahko plača za ceno porcije sadja in zelenjave, vključno
z bananami, ter mleka, ter opredeli porcijo. Komisija je prav tako pooblaščena
za sprejetje delegiranih aktov v skladu s členom 227, v katerih
določi najmanjši in največji znesek financiranja podpornih izobraževalnih
ukrepov v okviru letnih dokončnih dodelitev državam članicam.
2.      Pomoč iz odstavka 1 se dodeli posamezni
državi članici ob upoštevanju naslednjega:
(a)     za sadje in zelenjavo, vključno z
bananami: objektivna merila na podlagi:
(i)      števila otrok, starih med šest in deset
let, izraženega kot delež prebivalstva;
(ii)     stopnje razvitosti regij v državi
članici, zato da se zagotovi večja pomoč manj razvitim regijam v
smislu člena 3(5) te uredbe, najbolj oddaljene regije iz člena 349
Pogodbe, in/ali manjše Egejske otoke v smislu člena 1(2)
Uredbe (EU) št. 229/2013;
(b)     za mleko: pretekla uporaba sredstev v
okviru prejšnjih shem za oskbo otrok z mlekom in mlečnimi proizvodi ter
objektivnega merila na podlagi deleža otrok, starih med šest in deset let.
Komisija bo vsaj vsaka tri leta ocenila, ali se
okvirne dodelitve za sadje in zelenjavo, vključno z bananami, ter za mleko
skladajo z objektivnim merilom iz tega odstavka.
3.      Države članice se vsako leto
prijavijo za sodelovanje v šolski shemi, tako da vložijo zahtevek za pomoč
Unije za vsak proizvod, ki ga želijo razdeljevati, kot je določeno v
členu 23(1)(a).
4.      Države članice lahko prenesejo do 15 %
svojih okvirnih dodelitev za sadje in zelenjavo, vključno z bananami, ali
za mleko na drugi sektor, ne da pri tem presežejo skupno zgornjo mejo v višini
230 milijonov EUR, ki izhaja iz zneskov iz točk (a) in (b)
odstavka 1, in sicer pod pogoji, ki jih določi Komisija z
delegiranimi akti, sprejetimi v skladu s členom 227.
5.      Šolska shema ne posega v nobeno
ločeno nacionalno šolsko shemo, ki je skladna z zakonodajo Unije.
6.      Države članice lahko v skladu s
členom 217 poleg pomoči Unije dodelijo tudi nacionalno
pomoč.
7.      Unija lahko na podlagi člena 6
Uredbe (EU) št. 1306/2013 financira tudi ukrepe obveščanja,
spremljanja in ocenjevanja v zvezi s šolsko shemo, med drugim namenjene osveščanju
javnosti, in s tem povezane ukrepe mrežnega povezovanja.
8.      Države članice, ki sodelujejo v šolski
shemi, na krajih razdeljevanja hrane javno navedejo svoje sodelovanje ter da shemo
pomoči subvencionira Unija. Države članice zagotavljajo dodano
vrednost in prepoznavnost šolske sheme Unije pri zagotavljanju drugih obrokov v
izobraževalnih ustanovah“.
(5)          Člena 24 in 25 se
nadomestita z naslednjim:
„Člen 24
Prenos
pooblastila
1. Da bi pri otrocih spodbujali zdrave
prehranjevalne navade in zagotovili, da se pomoč v okviru šolske sheme
nameni otrokom iz ciljne skupine iz člena 22, se na Komisijo prenese
pooblastilo za sprejemanje delegiranih aktov v skladu s členom 227 o
pravilih glede:
(a)     dodatnih meril v zvezi z namenjanjem
pomoči s strani držav članic;
(b)     odobritve in izbora prosilcev za
pomoč s strani držav članic;
(c)     priprave nacionalnih ali regionalnih
strategij ter glede podpornih izobraževalnih ukrepov.
2.      Da bi zagotovili učinkovito in
ciljno usmerjeno porabo evropskih sredstev, se na Komisijo prenese pooblastilo
za sprejemanje delegiranih aktov v skladu s členom 227 o:
(a)     okvirni razporeditvi med državami
članicami pomoči za sadje in zelenjavo,
vključno z bananami, ter mleko in po potrebi spremembo te dodelitve na
podlagi ocene iz drugega pododstavka člena 23a(2), najmanjših zneskih
pomoči Unije za vsako državo članico, metodi za prerazporeditev dodelitev
pomoči med državami članicami na podlagi prejetih zahtevkov ter dodatnih
pravilih, ki se nanašajo na to, kako je treba upoštevati merila iz prvega
pododstavka člena 23a(2) pri dodelitvi sredstev;
(b)     pogoji glede prenosov med dodelitvami za
sadje in zelenjavo, vključno z bananami, ter mleko;
(c)     stroški in/ali ukrepi, ki so
upravičeni do pomoči Unije, in možnostjo določitve najmanjšega
in največjega zneska za določene stroške;
(d)     obveznostjo držav članic, da
spremljajo in ocenijo učinkovitost svoje šolske sheme.
3.      Da se spodbudi ozaveščenost s šolsko
shemo, se na Komisijo prenese pooblastilo, da sprejme delegirane akte v skladu
s členom 227, s katerimi se od držav članic s shemo šolskega sadja in
zelenjave zahteva, da javnost obvestijo o vlogi pomoči Unije pri
subvencioniranju.
4.      Za zagotavljanje dodane vrednosti in
prepoznavnosti sheme Unije je Komisija pooblaščena, da v skladu s
členom 227 sprejme delegirane akte v zvezi s pravili o razdeljevanju
proizvodov pri zagotavljanju drugih obrokov v izobraževalnih ustanovah.
5.      Ob upoštevanju potrebe, da se mora
pomoč odražati v ceni, po kateri so proizvodi na voljo v okviru šolske
sheme, lahko Komisija z delegiranimi akti, sprejetimi v skladu s členom 227,
sprejme pravila za uvedbo spremljanja cen v znotraj sheme.
Člen 25
Izvedbena
pooblastila v skladu s postopkom pregleda
Komisija lahko z izvedbenimi akti sprejme ukrepe,
ki so potrebni za uporabo tega oddelka, vključno z:
(a)     dokončno dodelitvijo pomoči za
sadje in zelenjavo, vključno z bananami, in/ali mleko sodelujočim
državam članicam v mejah, določenih v členu 23a(1),
ob upoštevanju prenosov iz člena 23a(4);
(b)     informacijami, ki se navedejo v
strategijah držav članic;
(c)     zahtevki za pomoč in plačili
pomoči;
(d)     načini obveščanja javnosti o
shemi in z njo povezanih ukrepih mrežnega povezovanja;
(e)     predložitvijo,
obliko in vsebino poročil o spremljanju in vrednotenju, ki jih pripravijo države
članice, ki sodelujejo v šolski shemi;
(f)      upravljanjem spremljanja cen.“
(6)          Pododdelek 2 se črta.
(7)          Člen 217 se nadomesti z
naslednjim:
„Člen 217
Nacionalna
plačila za razdeljevanje proizvodov otrokom
Države članice lahko poleg pomoči Unije
iz člena 23 izplačajo nacionalna plačila za dobavo
proizvodov otrokom v izobraževalnih ustanovah ali za s tem povezane stroške iz
člena 23(1)(c).
Države članice lahko ta plačila
financirajo z dajatvijo v zadevnem sektorju ali s kakšnim drugim prispevkom iz zasebnega
sektorja.
Države članice lahko poleg pomoči Unije
iz člena 23 izplačajo nacionalna plačila za financiranje podpornih
izobraževalnih ukrepov iz člena 23(4).“
(8)          Priloga V se črta.
Člen 2
Sprememba Uredbe (EU) št. 1306/2013
V členu 4(1) Uredbe (EU) št. 1306/2013
se točka (d) nadomesti z naslednjim:
„(d)   Finančni prispevek Unije za ukrepe v
zvezi z boleznimi živali in izgubo zaupanja potrošnikov iz člena 220
Uredbe (EU) št. 1308/2013.“
Člen 3
Začetek
veljavnosti in uporaba 
Ta Uredba začne veljati […] dan po objavi
v Uradnem listu Evropske unije.
Uporablja se od 1. avgusta XXXX.
Ta uredba je v celoti zavezujoča
in se neposredno uporablja v vseh državah članicah.
V Bruslju,
Za Evropski parlament                                  Za
Svet
Predsednik                                                     Predsednik
OCENA FINANČNIH POSLEDIC
ZAKONODAJNEGA PREDLOGA
1.           OKVIR PREDLOGA/POBUDE
              1.1.    Naslov predloga/pobude
              1.2.    Zadevna
področja v strukturi ABM/ABB
              1.3.    Vrsta
predloga/pobude
              1.4.    Cilji
              1.5.    Utemeljitev
predloga/pobude
              1.6.    Trajanje
ukrepa in finančnih posledic
              1.7.    Načrtovani
načini upravljanja
2.           UKREPI UPRAVLJANJA
              2.1.    Pravila
o spremljanju in poročanju
              2.2.    Upravljavski
in kontrolni sistem
              2.3.    Ukrepi
za preprečevanje goljufij in nepravilnosti
3.           OCENA FINANČNIH
POSLEDIC PREDLOGA/POBUDE 
              3.1.    Zadevni
razdelki večletnega finančnega okvira in odhodkovne proračunske
vrstice
              3.2. Ocenjene
posledice za odhodke
              3.2.1. Povzetek ocenjenih
posledic za odhodke
              3.2.2. Ocenjene posledice
za odobritve za poslovanje
              3.2.3. Ocenjene posledice za
odobritve za upravne zadeve
              3.2.4. Skladnost z
veljavnim večletnim finančnim okvirom
              3.2.5. Udeležba tretjih
oseb pri financiranju
              3.3.    Ocenjene posledice za prihodke
OCENA
FINANČNIH POSLEDIC ZAKONODAJNEGA PREDLOGA
1.           OKVIR PREDLOGA/POBUDE 
1.1.        Naslov predloga/pobude 
Uredba
Evropskega parlamenta in Sveta o spremembi Uredbe (EU) št. 1308/2013 in
Uredbe (EU) št. 1306/2013 glede sheme pomoči za oskrbo izobraževalnih
ustanov s sadjem in zelenjavo, bananami ter mlekom
Uredba
Sveta o spremembi Uredbe (EU) št. 1370/2013 o opredelitvi ukrepov za
določitev nekaterih pomoči in nadomestil v zvezi s skupno ureditvijo
trga za kmetijske proizvode
1.2.        Zadevna področja v strukturi
ABM/ABB[8]
1.3.        Vrsta predloga/pobude
¨ Predlog/pobuda se nanaša na nov ukrep
¨ Predlog/pobuda se nanaša na nov ukrep na podlagi pilotnega projekta / pripravljalnega
ukrepa[9]
¨ Predlog/pobuda se nanaša na podaljšanje obstoječega ukrepa
X Predlog/pobuda se nanaša na obstoječ ukrep, preusmerjen v nov
ukrep.
1.4.        Cilji
1.4.1.     Večletni strateški cilji
Komisije, ki naj bi bili doseženi s predlogom/pobudo
Namen
predloga je trajnostno povečati delež sadja in zelenjave ter mlečnih
proizvodov v prehrani otrok, s čimer se prispeva k ciljem skupne kmetijske
politike (SKP), ki so stabilizacija trgov in zagotavljanje dolgoročnega povpraševanja.
Predlog prav tako želi prispevati k širšim ciljem javnega zdravstva, ki so zmanjšanje
prekomerne telesne teže in debelosti ter preprečevanja bolezni, povezanih
s prehrano, z oblikovanjem trajnostnih zdravih prehranjevalnih navad.
1.4.2.     Posamezni cilji in zadevne
dejavnosti v strukturi ABM/ABB
Posamezni
cilj: Izboljšati dostop do hrane za občutljive družbene skupine
Zadevne
dejavnosti v strukturi ABM/ABB 05 02 „Intervencije na kmetijskih trgih“
1.4.3.     Pričakovani rezultati in posledice
Pričakuje se, da bo predlog spremenil znanje, odnos in izbiro
mladih glede hrane in njenih virov ter njihovo dojemanje kmetijstva in
kmetijskih proizvodih.
Poleg tega se pričakuje, da bo izboljšal stroškovno
učinkovitost razdeljevanja proizvodov z boljšim ciljnim usmerjanjem
pomoči Unije. 
Prav tako bi povečal delež proračuna, porabljenega
za spremljevalne ukrepe, s čimer bi okrepil njihov učinek na prehranjevanje
ciljne skupine ter odpravil vrzel med izobraževalno razsežnostjo sheme šolskega
sadja na eni strani in izobraževalno razsežnostjo sheme šolskega mleka na
drugi.
Zagotovil bi skupni okvir za posamezne države članice
in povečal prepoznavnost intervencij EU.
1.4.4.     Kazalniki rezultatov in
posledic
V zvezi s cilji so bile določene tri skupine
kazalnikov:
Kazalniki posledic:
–    sprememba neposrednega in posrednega uživanja
svežega sadja in zelenjave pri otrocih po petih letih izvajanja intervencijskih
ukrepov,
–    sprememba neposrednega in posrednega uživanja
konzumnega mleka pri otrocih po petih letih izvajanja intervencijskih ukrepov,
–    izboljšanje splošne kakovosti prehrane.
Glavni kazalniki rezultatov:
–    % razpoložljivega proračuna za
spremljevalne ukrepe,
–    % izvedenih spremljevalnih ukrepov, ki se
nanašajo na kmetijstvo in kmetijske proizvode,
–    stopnja učinkovitosti porabe sredstev za
spodbujanje uživanja kmetijskih proizvodov v šolah.
Glavni kazalniki realizacije:
–    število spremljevalnih ukrepov, izvedenih v
državah članicah,
–    število otrok, vključenih v spremljevalne
ukrepe, in delež vseh sodelujočih otrok,
–    število spremljevalnih ukrepov v zvezi s
kmetijstvom v državah članicah,
–    stroški na porcijo,
-     število sodelujočih držav članic,
šol in otrok,
-     količine proizvodov, razdeljenih v šolah
(število porcij sadja in zelenjave ter mleka).
1.5.        Utemeljitev predloga/pobude
1.5.1.     Potrebe, ki jih je treba zadovoljiti
kratkoročno ali dolgoročno 
Predlog
temelji na potrebi po trajnostnem povečanju uživanja sadja in zelenjave
ter mleka pri otrocih in potrebi po oblikovanju zdravih prehranjevalnih navad
otrok.
Sedanji
šolski shemi v okviru SKP vsebujeta nekatere pomanjkljivosti pri zasnovi in
delovanju, ki jih je treba odpraviti, saj omejujejo potencial shem za doseganje
ciljev spodbujanja uživanja kmetijskih proizvodov (tržni cilj) in zdrave
prehrane otrok (zdravstveni cilj).
Opredeljene
težave se nanašajo na vrzel med zasnovo shem in njunimi cilji (različna
izobraževalna orodja po shemah), preslabo usklajenost in premajhno doslednost shem
ter pomanjkljivosti, ki omejujejo takojšnji učinek porabe sredstev (veliko
upravno in organizacijsko breme pri obeh shemah, za 30 % premajhno
izvrševanje proračuna pri shemi šolskega sadja, možnost učinka mrtvih
izgub in slabo razmerje med stroški in koristmi sheme šolskega mleka).
Vzroki
se nanašajo predvsem na regulativne pomanjkljivosti, različna
finančna okvira, razlike v izvedbi med državami članicami in nekatere
zunanje dejavnike.
1.5.2.     Dodana vrednost ukrepanja EU
Ukrep
na ravni EU zagotavlja potrebna sredstva za pobude po celotni EU in
dodatne vire financiranja, ki državam članicam omogočajo širitev področja
izvajanja njihovih ukrepov in povečanje uspešnosti ukrepov. Če bi se
države članice morale zanašati izključno na lastna finančna
sredstva, jih večina ne bi mogla izpeljati ambicioznih pobud. Poleg tega
zagotavlja večjo verodostojnost shem v državah članicah in
povečuje ugled EU in osveščenost o EU. Okvir EU ima dodano vrednost pri
omogočanju neprekinjenega prenosa in izmenjave znanja, preglednosti in
izkušenj.
1.5.3.     Spoznanja iz podobnih izkušenj
v preteklosti
V
okviru skupne kmetijske politike (SKP) EU se trenutno izvajata dve šolski shemi,
ki ju financira EU in ki sta namenjeni otrokom v šolskem okolju, in sicer shema
šolskega mleka in shema šolskega sadja. Skupni namen obeh shem je trajnostno
povečati delež teh proizvodov v prehrani otrok v zgodnjem obdobju, ko se
oblikujejo njihove prehranjevalne navade, in tako prispevati k ciljem SKP,
zlasti k stabilizaciji trgov in zagotavljanju dolgotrajnega povpraševanja.
Poleg tega sta shemi skladni s širšimi cilji javnega zdravstva, saj prispevata
k oblikovanju trajnostnih zdravih prehranjevalnih navad.
Toda
kljub pozitivni vključitvi shem v šole in priznanju njunega potenciala je
na podlagi ugotovitev iz različnih poročil – zlasti zunanjih vrednotenj
sheme šolskega mleka in sheme šolskega sadja, izvedenih pod okriljem Komisije,
in posebnega poročila Evropskega računskega sodišča št. 10/2011
– in izkušenj, pridobljenih po več letih izvajanja, mogoče prepoznati
potrebo po dodatnih izboljšavah obeh shem, da se poveča učinkovito
upravljanje in njuna uspešnost. Nedavni sporazum glede reforme SKP je že
obravnaval nekatere opredeljene težave.
1.5.4.     Skladnost in možnosti sinergij
z drugimi ustreznimi instrumenti
Ob
upoštevanju posebnosti sektorja je predlog skladen s promocijo kmetijskih
proizvodov. Prav tako je skladen z cilji javnega zdravstva (obvladovanje
telesne teže, neenakosti v zdravju), poenostavitvijo ter načeli in cilji,
ki so določeni v strategiji Evropa 2020.
1.6.        Trajanje
ukrepa in finančnih posledic
¨ Časovno omejen(-a) predlog/pobuda:
–     
¨  trajanje predloga/pobude od [D. MMMM] LLLL do [D. MMMM]
LLLL,
–     
¨  finančne posledice med letoma LLLL in LLLL.
X Časovno neomejen(-a) predlog/pobuda:
–     
izvajanje z obdobjem uvajanja med letoma LLLL in
LLLL,
–     
ki mu sledi izvajanje predloga/pobude v celoti.
1.7.        Načrtovani načini
upravljanja[10] 
¨ Neposredno upravljanje – Komisija:
–     
¨ z lastnimi službami, vključno s svojimi zaposlenimi v delegacijah
Unije,
–     
¨  prek izvajalskih agencij.
X Deljeno upravljanje z državami članicami.
¨ Posredno upravljanje s poverjanjem nalog izvrševanja proračuna:
–     
¨ tretjim državam ali organom, ki jih te imenujejo,
–     
¨ mednarodnim organizacijam in njihovim agencijam (navedite),
–     
¨EIB in Evropskemu investicijskemu skladu,
–     
¨ organom iz členov 208 in 209 finančne uredbe,
–     
¨ subjektom javnega prava,
–     
¨ subjektom zasebnega prava, ki opravljajo javne storitve, kolikor ti subjekti
zagotavljajo ustrezna finančna jamstva,
–     
¨ subjektom zasebnega prava države članice, ki so pooblaščeni za
izvajanje javno-zasebnih partnerstev in ki zagotavljajo ustrezna finančna
jamstva,
–     
¨ osebam, pooblaščenim za izvajanje določenih ukrepov SZVP v
skladu z naslovom V PEU in opredeljenim v zadevnem temeljnem aktu.
2.           UKREPI UPRAVLJANJA 
2.1.        Pravila o spremljanju in
poročanju
V
okviru nove sheme sta spremljanje in vrednotenje vključena v stroške, ki
so upravičeni do pomoči EU, zaradi njunega pomena za dobro
upravljanje in oceno uspešnosti/učinkovitosti sheme glede na opredeljene
cilje. Prav tako je vzpostavljena povezava z večletno (šestletno)
nacionalno/regionalno strategijo.
Spremljanje
se bo izvajalo na podlagi letnih poročil držav članic, ki morajo
vsebovati podatke o porabljenem proračunu, številu sodelujočih
šol/otrok in deležu celotnega števila šol/otrok v ciljni skupini, pogostosti,
trajanju, času in shemah, povprečni teži in ceni porcije,
povprečni količini zaužitih proizvodov na otroka in vseh razdeljenih količinah.
Spremljali se bodo tudi spremljevalni ukrepi, in sicer glede uporabljenih metod
ter z njimi povezanih stroškov in pogostosti, sodelujočih šol/otrok,
sodelovanja deležnikov in razdeljenih proizvodov.
V
postopek vrednotenja bodo zajeta poročila držav članic o vrednotenjih
po petih letih izvajanja sheme za merjenje srednjeročnih učinkov, ki
jim bo po enem letu sledila zunanja ocena, v katero bo zajeta celotna EU,
za ovrednotenje izvedbe sheme na ravni držav članic in na ravni EU ter
presojo splošne uspešnosti, učinkovitosti, usklajenosti in pomena v skladu
s standardi in smernicami za vrednotenje, ki jih določi Komisija. Poleg
tega bi se lahko načrtovala tudi zunanja raziskava kazalnikov
dolgoročnega učinka.
Pri
oblikovanju postopka spremljanja in vrednotenja v okviru nove sheme so se
upoštevale zunanje ocene sheme šolskega sadja in sheme šolskega mleka ter
posebno poročilo Evropskega računskega sodišča št. 10/2011
v zvezi s tema shemama.
2.2.        Upravljavski in kontrolni
sistem
2.2.1.     Ugotovljena tveganja 
Splošno
tveganje, ki ga je mogoče ugotoviti, se nanaša na učinkovitost sheme,
tj. na vprašanje, ali pomoč EU doseže končne
upravičence sheme in uspešno prispeva k uresničevanju ciljev sheme.
Glede
na sedanje izkušnje s shemo šolskega sadja je treba nameniti pozornost predvsem
izboru zahtevkov za pomoč in postopkom nabave, na podlagi katerih se
dodelijo naročila za razdeljevanje, oglaševanje, spremljanje in vrednotenje.
Z določbami o nadzoru se bo urejalo tudi izvajanje omenjenih naročil.
Javna naročila so lahko področje potencialni težav za šolsko shemo.
Za
ostala tveganja, kot so možnost učinka mrtvih izgub in čezmerni stroški
za razdeljene proizvode ali marže za dobavitelje, se lahko predvidijo
določbe (npr. na ravni pomoči EU glede na razdeljene porcije).
V
zvezi s spremljevalnimi ukrepi lahko nastane tveganje prekrivanja z
izobraževalnimi ukrepi v šolah in s promocijo kmetijskih proizvodov. Da ne bi
prihajalo do tega, bo pri opredelitvi teh ukrepov sodelovala strokovna skupina EU,
povezava ukrepov s cilji nove sheme pa bo jasno opredeljena. Določbe o
nadzoru v zvezi s spremljevalnimi ukrepi se bodo v splošnem nanašale na
pristnost odhodkov, kar bo zagotavljalo jamstva tudi v primerih, ko se
izvajanje teh ukrepov odda zunanjim izvajalcem.
2.2.2.     Podatki o vzpostavljenem
sistemu notranje kontrole
Sistem
kontrole sestavljajo plačilne agencije in pooblaščeni organi nadzora
na ravni držav članic.
Za
zagotavljanje podrobnosti o upravnem vodenju in opravljenih pregledih na kraju
samem bodo potrebna letna poročila držav članic o nadzoru in
pregledih na podlagi tistih, ki se že uporabljajo v okviru sedanjih sheme
šolskega sadja in zelenjave ter sheme šolskega mleka.
V
okviru sistema notranjega upravljanja in kontrole se bodo uporabljala
poročila držav članic o spremljanju in vrednotenju ter vrednotenje,
ki bo zajelo celotno EU. Strokovna skupina EU bo državam članicam in
Komisiji svetovala glede izvedbe, spremljanja in vrednotenja.
2.2.3.     Ocena stroškov in koristi kontrol
ter ocena pričakovane stopnje tveganja napak
V
okviru shem se bo uporabljal obstoječi sistem upravljanja in nadzora za
odhodke EKJS.
Ocenjuje
se, da se zaradi predloga ne bodo zvišale stopnje napak za EKJS.
2.3.        Ukrepi za preprečevanje goljufij
in nepravilnosti 
Uporabila
se bo Uredba (EU) št. 1306/2013 o financiranju, upravljanju in spremljanju
SKP.
Sistemi
kontrole običajno vsebujejo izčrpne administrativne kontrole 100 %
vlog za pomoči, navzkrižna preverjanja z drugimi podatkovnimi bazami, ko
je to ustrezno, in preglede na kraju samem pred plačilom najmanjšega števila
transakcij, odvisno od tveganja, povezanega z zadevno ureditvijo. Kadar ti
pregledi razkrijejo veliko število nepravilnosti, je treba opraviti dodatne
preglede.
V
zakonodajnem svežnju za reformo SKP je določeno tudi, da države
članice preprečujejo, odkrivajo in odpravljajo nepravilnosti in
goljufije, naložijo učinkovite, sorazmerne in odvračilne kazni v
skladu z zakonodajo Unije ali nacionalnim pravom ter izterjajo vsa
neupravičena plačila, vključno z obrestmi. V sveženj je
vključen samodejni mehanizem potrjevanja za primere, pri katerih so bile
ugotovljene nepravilnosti, v njem je tudi predvideno, da neizterjane zneske
poravna zadevna država članica, kadar izterjava ni bila opravljena v
štirih letih po datumu izdaje zahtevka za izterjavo ali v osmih letih, če
so začeti sodni postopki. Ta mehanizem močno spodbuja države
članice, da neupravičena plačila izterjajo takoj, ko je to
možno.
Čeprav
ni predvideno, da bi EU uradno potrdila strategije držav članice, bodo na
začetni stopnji nove sheme določbe o njenih vsebinah (in morebiti
tudi predloga) omogočale zgodnje odkrivanje in preprečevanje tveganja
goljufij.
Da
bi se izognile goljufijam, bodo lahko države članice med izvajanjem tudi
vložile zahtevke za pravno razlago ali nasvet Komisije in/ali strokovne skupine EU.
Poleg
tega se bodo opravljali tudi naknadni pregledi in temeljite preiskave vsake domneve
zlorabe sistema.
3.           OCENA FINANČNIH
POSLEDIC PREDLOGA/POBUDE 
3.1.        Zadevni razdelki
večletnega finančnega okvira in odhodkovne proračunske vrstice 
·      Obstoječe proračunske vrstice 
Po vrstnem redu
razdelkov večletnega finančnega okvira in proračunskih vrstic.
 Razdelek večletnega finančnega okvira || Proračunska vrstica || Vrsta odhodkov || Prispevek 
   || dif./ nedif. ([11])   || držav Efte[12]   || držav kandidatk[13]   || tretjih držav || v smislu člena 21(2)(b) finančne uredbe 
 2 || 05 02 08 12 – Shema šolskega sadja || nedif. || NE || NE || NE || NE 
 2 || 05 02 12 08 – Šolsko mleko || nedif. || NE || NE || NE || NE 
·      Zahtevane nove proračunske vrstice 
Po vrstnem redu razdelkov večletnega finančnega
okvira in proračunskih vrstic.
 Razdelek večletnega finančnega okvira || Proračunska vrstica || Vrsta odhodkov || Prispevek 
   || dif./nedif. || držav Efte || držav kandidatk || tretjih držav || v smislu člena 21(2)(b) finančne uredbe 
   || Ni relevantno ||   || NE || NE || NE || NE 
3.2.        Ocenjene
posledice za odhodke 
3.2.1.     Povzetek ocenjenih posledic za odhodke 
 Razdelek večletnega finančnega okvira || 2 || Trajnostna rast: naravni viri 
 || GD: AGRI ||   ||   ||   || Leto 2014[14] ||   || Leto 2016[15] || Leto 2017 || Leto 2018 || Leto 2019 || Leto 2020 || SKUPAJ || 
 ||  Odobritve za poslovanje ||   ||   ||   ||   ||   ||   ||   ||   ||   || 
 || 05 02 08 12 – Shema šolskega sadja || obveznosti || (1) ||   || 122 ||   || 0 || 0 || 0 || 0 || 0 || 0 || 
 || plačila || (2) ||   || 122 ||   || 0 || 0 || 0 || 0 || 0 || 0 || 
 || 05 02 12 08 – Šolsko mleko[16] || obveznosti || (1a) ||   || 75 ||   || 0 || 0 || 0 || 0 || 0 || 0 || 
 || plačila || (2a) ||   || 75 ||   || 0 || 0 || 0 || 0 || 0 || 0 || 
 || Odobritve SKUPAJ || obveznosti || =1+1a ||   || 197 ||   || 0 || 0 || 0 || 0 || 0 || 0 || 
 || plačila || =2+2a ||   || 197 ||   || 0 || 0 || 0 || 0 || 0 || 0 || 
 ||  Odobritve za poslovanje SKUPAJ || obveznosti || (4) ||   || 197 ||   || 0 || 0 || 0 || 0 || 0 || 0 
 || plačila || (5) ||   || 197 ||   || 0 || 0 || 0 || 0 || 0 || 0 
 ||  Odobritve za upravne zadeve, ki se financirajo iz sredstev določenih programov, SKUPAJ || (6) ||   || 0 ||   || 0 || 0 || 0 || 0 || 0 || 0 
 || Odobritve iz RAZDELKA 2 večletnega finančnega okvira SKUPAJ || obveznosti || =4+ 6 ||   || 197 ||   || 0 || 0 || 0 || 0 || 0 || 0 
 || plačila || =5+ 6 ||   || 197 ||   || 0 || 0 || 0 || 0 || 0 || 0 
 Razdelek večletnega finančnega okvira || 5 || „Upravni odhodki“ || 
v mio. EUR
   ||   ||   || Leto 2016 || Leto 2017 || Leto 2018 || Leto 2019 || Leto 2020 || SKUPAJ 
 GD: AGRI ||   ||   || 
  Človeški viri || 0 || 0 || 0 || 0 || 0 || 0 
  Drugi upravni odhodki || 0 || 0 || 0 || 0 || 0 || 0 
 GD AGRI SKUPAJ || odobritve || 0 || 0 || 0 || 0 || 0 || 0 
 Odobritve iz RAZDELKA 5 večletnega finančnega okvira SKUPAJ || (obveznosti skupaj = plačila skupaj) || 0 || 0 || 0 || 0 || 0 || 0 
v mio. EUR
   ||   ||   || Leto 2016 || Leto 2017 || Leto 2018 || Leto 2019 || Leto 2020 || SKUPAJ 
 Odobritve iz RAZDELKOV od 1 do 5 večletnega finančnega okvira SKUPAJ || obveznosti || 0 || 0 || 0 || 0 || 0 || 0 
 plačila || 0 || 0 || 0 || 0 || 0 || 0 
3.2.2.     Ocenjene posledice za
odobritve za poslovanje
–     
X       Za predlog/pobudo niso potrebne odobritve
za poslovanje. 
–     
¨      Za predlog/pobudo so potrebne odobritve za poslovanje, kot je
pojasnjeno v nadaljevanju:
odobritve za prevzem obveznosti v mio. EUR 
 Cilji in realizacije ||   ||   || Leto 2016 || Leto 2017 || Leto 2018 || Leto 2019 || Leto 2020 || SKUPAJ 
 REALIZACIJE ||   
 vrsta[17]   || povprečni stroški || ne || stroški || ne || stroški || ne || stroški || ne || stroški || ne || stroški || se || stroški 
 POSAMEZNI CILJ || Izboljšati dostop do hrane za občutljive družbene skupine ||   
 realizacija || število spremljevalnih ukrepov ||   ||   ||   ||   ||   ||   ||   ||   ||   ||   ||   ||   ||   
 realizacija || število otrok, vključenih v spremljevalne ukrepe ||   ||   ||   ||   ||   ||   ||   ||   ||   ||   ||   ||   ||   
 realizacija || število spremljevalnih ukrepov v zvezi s kmetijstvom ||   ||   ||   ||   ||   ||   ||   ||   ||   ||   ||   ||   ||   
 STROŠKI SKUPAJ ||   ||   ||   ||   ||   ||   ||   ||   ||   ||   ||   ||   
3.2.3.     Ocenjene posledice za
odobritve za upravne zadeve
3.2.3.1.  Povzetek 
–     
¨      Za predlog/pobudo niso potrebne odobritve za upravne zadeve.
–     
X       Za
predlog/pobudo so potrebne odobritve za upravne zadeve, kot je pojasnjeno v
nadaljevanju:
v mio. EUR (na tri
decimalna mesta natančno)
   || Leto 2016 || Leto 2017 || Leto 2018 || Leto 2019 || Leto 2020 || SKUPAJ 
 RAZDELEK 5 večletnega finančnega okvira ||   ||   ||   ||   ||   ||   
 Človeški viri || 0 || 0 || 0 || 0 || 0 || 0 
 Drugi upravni odhodki || 0 || 0 || 0 || 0 || 0 || 0 
 Seštevek za RAZDELEK 5 večletnega finančnega okvira || 0 || 0 || 0 || 0 || 0 || 0 
 SKUPAJ || 0 || 0 || 0 || 0 || 0 || 0 
Potrebe po odobritvah
za upravne zadeve se krijejo z odobritvami GD, ki so že dodeljene za
upravljanje ukrepa in/ali so bile prerazporejene znotraj GD, po potrebi skupaj
z dodatnimi viri, ki se lahko pristojnemu GD dodelijo v okviru postopka letne
dodelitve virov glede na proračunske omejitve.
3.2.3.2.  Ocenjene potrebe po
človeških virih 
–     
¨      Za predlog/pobudo niso potrebni človeški viri. 
–     
X       Za
predlog/pobudo so potrebni človeški viri, kot je pojasnjeno v nadaljevanju:
ocena, izražena v ekvivalentu polnega
delovnega časa
   || Leto 2016 || Leto 2017 || Leto 2018 || Leto 2019 || Leto 2020 
 XX 01 01 01 (sedež in predstavništva Komisije) || 4 || 4 || 4 || 4 || 4 
 XX 01 01 02 (delegacije) ||   ||   ||   ||   ||   
 XX 01 05 01 (posredne raziskave) ||   ||   ||   ||   ||   
 10 01 05 01 (neposredne raziskave) ||   ||   ||   ||   ||   
 XX 01 02 01 (PU, ZU, NNS iz splošnih sredstev) ||   ||   ||   ||   ||   
 XX 01 02 02 (PU, ZU, MSD, LU in NNS na delegacijah) ||   ||   ||   ||   ||   
 XX 01 04 yy   || – na sedežu   ||   ||   ||   ||   ||   
 – na delegacijah ||   ||   ||   ||   ||   
 XX 01 05 02 (PU, NNS, ZU za posredne raziskave) ||   ||   ||   ||   ||   
 10 01 05 02 (PU, NNS, ZU za neposredne raziskave) ||   ||   ||   ||   ||   
 Druge proračunske vrstice (navedite) ||   ||   ||   ||   ||   
 SKUPAJ (*) || 4 || 4 || 4 || 4 || 4 
XX je zadevno
področje ali naslov.
Potrebe po človeških
virih se krijejo z osebjem GD, ki je že dodeljeno za upravljanje ukrepa in/ali
je bilo prerazporejeno znotraj GD, po potrebi skupaj z dodatnimi viri, ki se
lahko pristojnemu GD dodelijo v okviru postopka letne dodelitve virov glede na
proračunske omejitve.
Opis nalog:
 Uradniki in začasni uslužbenci || Upravljanje zakonodaje, oblikovanje politik, ekonomske analize in svetovanje, medsektorsko usklajevanje in posvetovanje, notranja komunikacija in obveščanje javnosti, predstavništvo institucij in pogajanje, ravnanje s statističnimi podatki. 
 Zunanji sodelavci ||   
3.2.4.     Skladnost z veljavnim
večletnim finančnim okvirom 
–     
X       Predlog/pobuda
je v skladu z veljavnim večletnim finančnim okvirom.
–     
¨      Za predlog/pobudo je potrebna sprememba zadevnega razdelka
večletnega finančnega okvira.
–     
¨      Za predlog/pobudo je potrebna uporaba instrumenta
prilagodljivosti ali sprememba večletnega finančnega okvira.
3.2.5.     Udeležba tretjih oseb pri
financiranju 
–     
V predlogu/pobudi ni načrtovano sofinanciranje
tretjih oseb. 
–     
X V predlogu/pobudi je
načrtovano sofinanciranje, kot je ocenjeno v nadaljevanju:
Finančni
prispevek Unije za to shemo je naveden v točki 3 člena 1
osnutka uredbe. Poleg tega se bo stopnja pomoči Unije (pavšal) za kritje stroškov
porcije sadja in zelenjave ter mleka določila z delegiranimi akti.
Stopnja
prispevka EU za kritje stroškov proizvodov se bo omejila z določitvijo najvišjega
zneska pomoči EU na porcije sadja in zelenjave ter mleka. Države
članice bodo lahko zagotavljale nacionalna doplačila ali pridobivale
zasebna finančna sredstva za širjenje obsega in/ali krepitev intenzivnosti
svojih ukrepov v okviru šolskih shem. Zaradi raznovrstnosti tretjih oseb
(javnih in/ali zasebnih) in neobstoja ustreznih podatkov na tej stopnji ni
mogoče določiti višine skupnega zneska prispevkov tretjih oseb pri
financiranju.
3.3.        Ocenjene posledice za
prihodke 
–     
X       Predlog/pobuda
nima finančnih posledic za prihodke.
–     
¨      Predlog/pobuda ima finančne posledice, kot je pojasnjeno v
nadaljevanju:
¨         za lastna
sredstva,
¨         za razne
prihodke.
[1]               Uredba (EU) št. 1308/2013 Evropskega parlamenta in
Sveta z dne 17. decembra 2013 o vzpostavitvi skupne ureditve
trgov kmetijskih proizvodov in o razveljavitvi Uredb Sveta (EGS) št. 922/72,
(EGS) št. 234/79, (ES) št. 1037/2001 in (ES) št. 1234/2007
(UL L 347, 20. 12. 2013, str. 671).
[2]               Posebni odbor za kmetijstvo, 11. novembra 2013.
[3]               Uredba Sveta (EU) št. 1370/2013 z dne
16. decembra 2013 o opredelitvi ukrepov za določitev nekaterih
pomoči in nadomestil v zvezi s skupno ureditvijo trga za kmetijske
proizvode (UL L 346, 20. 12. 2013, str. 12).
[4]               UL C , , str. .          
[5]               UL C , , str. .
[6]               Uredba (EU) št. 1308/2013 Evropskega parlamenta in
Sveta z dne 17. decembra 2013 o vzpostavitvi skupne ureditve
trgov kmetijskih proizvodov in o razveljavitvi Uredb Sveta (EGS)
št. 922/72, (EGS) št. 234/79, (ES) št. 1037/2001 in (ES) št. 1234/2007
(UL L 347, 20. 12. 2013, str. 671).
[7]               Uredba (EU) št. 1306/2013 Evropskega
parlamenta in Sveta z dne 17. decembra 2013 o financiranju,
upravljanju in spremljanju skupne kmetijske politike ter o razveljavitvi Uredb
Sveta (EGS) št. 352/78, (ES) št. 165/94, (ES) št. 2799/98, (ES)
št. 814/2000, (ES) št. 1290/2005 in (ES) št. 485/2008 (UL L 347,
20. 12. 2013, str. 549).
[8]               ABM: upravljanje po dejavnostih – ABB: oblikovanje
proračuna po dejavnostih.
[9]               Po členu 54(2)(a) oz. (b) finančne uredbe.
[10]             Pojasnila o načinih upravljanja in sklici na
finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html.
[11]             Dif. = diferencirana sredstva/nedif = nediferencirana
sredstva.
[12]             Efta: Evropsko združenje za prosto trgovino. 
[13]             Države kandidatke in po potrebi potencialne države
kandidatke z Zahodnega Balkana.
[14]             Zneski proračuna za leto 2014 so zgolj
informativne narave.
[15]             Za primerjavo je predvideno, da se izvedba prične
leta 2016. Nadalje se bodo v šolskem letu 2014/2015 povečala finančna
sredstva za razdeljevanje sadja v šolah, kot je bilo določeno v reformi
SKP (Uredba Sveta (EU) št. 1370/2013 o opredelitvi ukrepov za
določitev nekaterih pomoči in nadomestil v zvezi s skupno ureditvijo
trga za kmetijske proizvode), predvideno pa je, da se znesek porabi v celoti.
[16]             V okviru predloga je za shemo šolskega mleka predviden
paket v znesku 80 milijonov EUR na šolsko leto. To se ujema s
pričakovano stopnjo izvrševanja proračuna in sklada s celotnimi
zneski za odhodke, povezane s trgom, in neposredne pomoči, ki se upoštevajo
v večletnem finančnem okviru za obdobje 2014–2020.
[17]             Realizacije so dobavljeni proizvodi in opravljene storitve
(npr.: število financiranih izmenjav študentov, število km novozgrajenih cest …).